**Hans Olof «Putte» Wickman** (født 10. september 1924 i Falun, død 14. februar 2006 i Grycksbo) var en svensk jazzmusiker (klarinett, autodidakt), ansett for å være en av de ledende utøvere av instrumentet innenfor jazz.

Den Artie Shaw- og Benny Goodman-inspirerte Putte var med i Andys Orkester i hjembyen Borlänge fra 1943, i fiolinisten Hasse Kahn (født 1923) sitt orkester i 1944, i Arthur Österwall (1910–90) sitt orkester samtidig, hvorpå han startet egen sekstett som opptrådte mye på jazzscenen Nalen, og blant annet hadde med Reinhold Svensson (1919–68) på piano. I 1949 var han i «Parisorkestern», et svensk stjernelag som turnerte Paris. På denne tiden skrev han også filmmusikk (*Kärlek, solsken och sång*, 1948; *Kvinnan som forsvann*, 1949).

Han samarbeidet også med de amerikanske Red Mitchell og John Lewis (*Stockholm '81*, 1981; *Slukefter blues*, 1984), med Arne Domnérus (*Happy Together*, 1995).
Av notabiliteter han samarbeidet med internasjonalt kan nevnes John Lewis, Stan Getz, Charlie Parker, Lee Konitz, Anita O'Day, Toots Thielemans, Dexter Gordon, Tony Scott, Benny Bailey, Roger Kellaway.

Han gjestet Nesodden i 1984, der han spilte med John Bevan sitt store band. Da Ski storband fylte 15 år i 1991 var han invitert. I 2000 bidro han på Silje Nergaard sitt album Port of Call. Han skulle ha holdt konsert i Oslo Konserthus den 15. februar 2006, men døde dagen før.

Rundt 1970 begynte et engasjement rettet inn mot religiøs musikk, først med Svend Asmussen, Leif Asp og Lars Roos; senere i fremføringer med Göran Fristorp gitar, Jan Lundgren piano (*En sommarkonsert*, 2004). I klassiske oppsetninger ga han ut Mozarts klarinettkvintett. Han er også hovedperson i kortfilmene *Putte på Stampen* (konsert, 1990), samt deltar i *Klarinettkungar* med Buddy DeFranco fra 1999.

Hans bidrag til sigøynerjazz er manifestert i utgivelsen med Babik Reinhardt og Ulf Wakenius fra 1999. I 2000 debuterte han i Carnegie Hall, og turnerte med Povel Ramel.
Samlealbumet *Putte 80 – Putte Wickman på Gazell* utkom i 2004.

Han var mottaker av Illis Quorum, str. 8, mottok Jussi Bjørling-stipendet 1999, Django d'Or-prisen, nominert til Jazzpar Prize og var medlem i Kungliga Musikaliska Akademien.

Referanser
----------

1. 1 2   Gemeinsame Normdatei, besøkt 5. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Discogs, Discogs artist-ID 1139438, besøkt 9. oktober 2017[Hentet fra Wikidata]
4. 1 2   Find a Grave, Find a Grave 13347109, besøkt 9. oktober 2017[Hentet fra Wikidata]
5. ↑   FinnGraven.se, www.finngraven.se, oppført som Hans Olof Putte Wickman, besøkt 18. mai 2018[Hentet fra Wikidata]
6. ↑   Find a Grave 13347109, besøkt 18. mai 2018[Hentet fra Wikidata]
7. ↑  Putte Wickman i Store Norske Leksikon.
8. ↑  Steve Voce, Putte Wickman, nekrolog i The Independent.
9. ↑  *Mye fin jazz ved ukeslutt* i Aftenposten den 12. januar 1984.
10. ↑  *Swing julen inn* i Aftenposten den 5. desember 1991.
11. ↑  *Ny Silje Nergaard-kontrakt* i VG den 5. februar 2000.
12. ↑  Jacob Lund, *Jazzlegenden Putte Wickman tapte for kreften* i VG den 15. februar 2006.

Eksterne lenker
---------------

* (en) Putte Wickman på Internet Movie Database Rediger på Wikidata

* (sv) Putte Wickman i Svensk Filmdatabas Rediger på Wikidata

* (en) Putte Wickman hos The Movie Database Rediger på Wikidata
* (en) Putte Wickman på Discogs Rediger på Wikidata

* (en) Putte Wickman på MusicBrainz Rediger på Wikidata

* (en) Putte Wickman på Spotify Rediger på Wikidata

* (en) Putte Wickman på AllMusic Rediger på Wikidata

  

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** MusicBrainz **·** Discogs **·** AllMusic
 |